Šiaulių gidas

Igoris Berinas su grupe "Huge Soul"
2017-02-16 19:00 (Europe/Moscow) | Šiaulių arena
Legendinės grupės „Hiperbolė“ gitaristas, Igoris Berinas daugumos dainų autorius, tokių kaip „Pamiršk mane“, „Aš ieškosiu Tavęs“, „Kodėl?“, „Vasara“, „Aš dar dainuosiu“ ir daugelio kitų dainų, kurias vyresnioji publika iki šiol puikiai prisimena. Naujai kartai tai tarsi savotiškas atradimas, kurį jie mielai priima ir dainuoja kartu. Šiuo metu uūs turėsite unikalią galimybę išgirsti ir keletą naujų Igorio Berino dainų, kurias jis atliks kartu su grupe „Huge soul“. Prieš dvejus metus Edvinas Kišonas subūrė grupę „Huge soul“, kuri savo muzikinį talentą suvienijo su „Hiperbolės“ legendiniu gitaristu Igoriu Berinu. Visi grupės „Huge soul“ nariai yra profesionalūs muzikantai su jaunatviška energija, begaliniu noru groti ir kurti. Grupė kartu su Igoriu, jam pačiam grojant solo gitara, atgaivino „Hiperbolės“ dvasią, o puikus vokalistas Emilis Paškevičius kūriniams suteikė dar daugiau spalvų ir veržlumo. Šiuo metu Igoris Berinas ir grupė „Huge soul“ sėkmingai koncertuoja po visą Lietuvą.
Grupės „Huge soul” sudėtis:
Emilis Paškevičius – vokalas
Edvinas Kišonas – solo gitara
Matas Čerenkovas – klavišiniai
Jonas Stankevičius – bosinė gitara
Kęstutis Zubavičius – mušamieji

Netradicinis spektaklis ,,Čia aš varatarius"
2017-02-15 20:00 (Europe/Moscow) | Baras „Blic”
,,Publikas pamiegts i kritikù pastebiets spektaklis Varatarius nenuleidž gara i tęs pasirodymus po Lietuvos barus i Gaidžia metais. Jei nesi koks įtarus bičas ( a mergikė) , o esi atvirs i mėgsti biški kitokį teatra – būtinai ateik i pats pamatyk!O jei da negirdėjai, kas čia per spektaklis, tai trumpai papasakosiu apie jį:Spektaklis sukurts pagal tokią knygikę „Čia aš Varatarius“, kurią paraše šveicarų rašytojs Pedras Lenzs. Jaučiu, nesi tokias keistas knygas skaites. I ne tik del geros istorijas apie toki pusiau lūzerį, pusiau svajotoją, „herojų kaip ir mes“ Varatarių, bet i dėl to, ka ta knyga yra parašyta šiaulietiškai. Tiksliau ta knyga yra išversta į šiauliečių kalbą iš šnekamosios Berno vokiečių kalbos. Čia gal pirms atvejs, nes mums atroda, ka ta šiauliečiu kalba yra kažkokia antrarūše, ka negal tokia rašyt geros literatūras. Bet, matai, šveicarai kažkode galvoj kitaip. Jie visi su džiaugsmu skaita tokias knygas i jiems tas baisiai patink. Patika toks literatūrinis žaidims i knygas vertėjams Markui Roduneriui i Rimantui Kmitai, kurie nepatingeja išverst romana, galim sakyt, konkrečiai šiauliečiams. I da idomu, ka romana kažkaip suprata i režisierius iš Vilniaus – Antans Gluskins, kuris sugalvoja, ka reik pabandyt ne tik šiaulietiškai skaityt, bet i suvaidint. Nusprendem, ka visks čia tur but šiauliečiu brands i ka aktoriai gal but ne vien profesionalai, padarem atranka i daba ju yr keturi: Monika Geštautaitė, Kornelijus Stoškus, Donatas Jokūbaitis, Kęstutis Šaltis. Kostiumus kure žinoma dizainere – šiauliete Gabriele Januškevičiūte.Spektaklis vaidinams tik bare!Kai saka šveicarai, wilkomen! Nepraleisk išskirtines progas!”

Klaipėdos jaunimo teatro spektaklis vaikams "Voro vestuvės"
2017-02-15 11:00 (Europe/Moscow) | Šiaulių dramos teatras
Dramaturgas: Justinas Marcinkevičius
Režisierius: Valentinas Masalskis
Scenografė ir kostiumų dailininkė: Renata Valčik
Muzika: Klaipėdos jaunimo teatras, teatro kompozitorė Nijolė Sinkevičiūtė
Vaidina: Laima Akstinaitė, Justina Burakaitė, Karolina Kontenytė, Vaiva Kvedaravičiūtė, Rugilė Latvėnaitė, Simonas Lunevičius, Evelina Lozdovskaja, Elena Ozarinskaitė, Ieva Pakštytė, Donatas Stakėnas, Gytis Šimelionis, Donatas Želvys, Marija Žemaitytė.
Klaipėdos jaunimo teatras pristato muzikinį spektaklį vaikams „Voro vestuvės“. Puikiai žinoma poeto Justino Marcinkevičiaus poemėlė naujajame KJT darbe atgyja ne tik kaip šmaikšti ir pamokanti istorija, bet ir kaip muzikali alegorija, išryškinanti mūsų pačių ydas.
Žiūrovai spektaklio metu susipažins su įspūdingu ir grėsmingu voru Tabalai, su jo pakalikais vabalais ir su saulę nuo voro ginančiais paukšteliais. Ir ne tik susipažins – visa publika, tiek vaikai, tiek jų tėveliai galės ir patys dalyvauti grumtynėse ir kovoje dėl saulės.
Spektaklis „Voro vestuvės“ išsiskiria netikėtais scenografijos sprendimais – aktoriai kostiumus ir rekvizitą kuria iš paprastų, bet tarsi iš naujo atrastų daiktų, pavyzdžiui, darbinės pirštinės tampa paukščių plunksnomis. Toks kūrėjų pasirinkimas neatsitiktinis – KJT jau ne pirmame savo darbe siekia, kad teatre vaikai ne tik puikiai praleistų laiką, bet ir norima, kad būtų lavinama jų vaizduotė, fantazija bei atskleidžiamos neribotos kūrybos galimybės.
Spektaklio režisierius Valentinas Masalskis įžvelgia ir gilesnę naujojo spektaklio prasmę. „Istorija apie voro vestuves priverčia mus juoktis iš voro gobšumo, iš vabalų kvailumo ir net iš paukštelių naivumo – J. Marcinkevičius talentingai pašiepia mūsų ydas net ir vaikams suprantama kalba. Tačiau svarbiausia tiek šios poemėlės, tiek mūsų spektaklio misija yra paskatinti mus dalintis: pamiršti, kad šis ar anas daiktas kažkam priklauso ir išmokyti draugiškai pasidalinti tuo, ką geriausio turime. Tikimės, kad mūsų žiūrovai išgirs šią svarbią žinutę.“ – sako spektaklio režisierius.

Nemokama sekmadienio treniruotė
2017-02-12 11:00 (Europe/Moscow) | Šiaulių arena
Šiauliuose sportuoti madinga – tokiu šūkiu sporto entuziastai praėjusiais metais kvietė šiauliečius sportuoti nemokamose įvairaus pobūdžio treniruotėse. Po pertraukos treniruočių sezonas vėl prasideda!

02.12 d./11 val. – LIETUVIŲ LIAUDIES ŠOKIAI/ Tautinių šokių kolektyvas ŠĖLTINIS, vadovai Violeta ir Romualdas Laugaliai
02.19 d./11 val. – STREET DANCE/ Darius Marcinkus ir EXTREEM kolektyvas
02.26 d./11 val. – ZUMBA/ Jūratė Trafimovienė

Užsiėmimai nemokami, skirti visiems!
Ateikite su šeima, draugais, vaikais ir anūkais!
Įėjimas Į Šiaulių areną pro 1 įėjimą
Vieta arenoje – pagrindinė salė 1 a. arba Krepšinio baras 2 a.
Renginio organizatorius – VŠĮ „Sportuotojai“/Jurga Mikelionienė
Projekto nuolatiniai partneriai – ŠIAULIŲ ARENA, Vandens jonizatoriai.

J. Miltinio dramos teatro spektaklis ''Prancūziškos skyrybos''
2017-02-11 18:00 (Europe/Moscow) | Šiaulių dramos teatras
Režisierius: Dainius Kazlauskas
2 dalių tikra komedija
Vertė: Unė Erika Domarkienė
Trukmė: 2 val.
Premjera 2015 m. rugsėjo mėn. 12 d.
Dailininkė ir kostiumų autorė Indrė Pačėsaitė
Šviesų dailininkas Darius Malinauskas
Muziką parinko Dainius Kazlauskas

Italų kilmės prancūzo Marko Kamoleti (Marc Camoletti) pjesė „Prancūziškos skyrybos“ yra tikra, gryna komedija, – teigia spektaklio režisierius Dainius Kazlauskas. Nuotaikinga, rafinuota, lengva ir žaisminga. Žiūrovams ji bus gera pramoga, nes lengvai suprantama, neturinti jokių paslėptų prasmių.
Situacija, apie kurią sakoma: tai iš gyvenimo. Advokatas Bernaras Belmanas (aktorius Laimutis Sėdžius) ir jo žmona stomatologė Žaklin Belman (aktorė Asta Preidytė) – ant skyrybų slenksčio. Butas padalytas į pono ir ponios zonas, kirsti liniją nevalia. Pora nesikalba. Kartais teikiasi bendrauti per liokajų Viktorą (aktorius Andrius Povilauskas). Žinoma, apsireiškia ir abiejų pusių „atsarginiai variantai“ (o kaipgi prancūziškose skyrybose be jų?). Ponios bičiulis – aktorius Roberas (Donatas Kalkauskas). Pono širdies dama – modelis Mimi (Gabrielė Malinauskaitė)…
Tokį tipišką gyvenimišką siužetą prancūzai įvardija la Comedie. Gal tikrai komiška byrančios šeimos situacija, kai vyras ir moteris baisingai pavyduliauja, bet nė vienas nebando aiškintis, ar tikrai abi pusės nori skirtis?
Atsakymas bus. O ar spektaklis juokingas, ar ne, – spręsti mieliems žiūrovams.
Vaidina: Andrius Povilauskas, Laimutis Sėdžius, Asta Preidytė, Gabrielė Malinauskaitė, Donatas Kalkauskas, Vita Šiaučiūnaitė, Emilis Pavilionis.

Dokumentinio filmo „Dviračiais per Mongoliją“ premjera
2017-02-11 15:00 (Europe/Helsinki) | Chaimo Frenkelio viloje
2017 m. vasario 11 d., šeštadienį, 15 val. Chaimo Frenkelio viloje (Vilniaus g. 74, Šiauliai) vyks dokumentinio filmo „Dviračiais per Mongoliją“ premjera. Filmą pristatys žygio dalyviai Algirdas Gurevičius ir Dagnė Biekšaitė. Kiti filmo seansai: vasario 12, 19, 26 d. 15 val., 17 d. 16 val., 22 d. 17.30 val. Bilieto kaina – 2 Eur, su nuolaida – 1 Eur.
VšĮ „Špikis“ jau šešerius metus aktyviai skleidžia žinią apie ekologišką keliavimo būdą dviračiais: organizuoja turistines keliones po Lietuvą ir užsienį bei kuria apie tai dokumentinius filmus.
Mongolija – rečiausiai apgyvendinta valstybė, kurioje gyventojų tik 3 milijonai, nors pagal savo plotą ji patenka į didžiausių pasaulio šalių 20-tuką. Didžiąją dalį Mongolijos teritorijos užima stepės, šiaurėje ir vakaruose – kalnai, o pietuose – dykuma. Šią šalį, kaip 2016 m. žygio vietą, vedamas senos svajonės pasirinko kelionės sumanytojas A. Gurevičius. Kartu su juo praėjusių metų vasarą į žygį vyko dar penki dalyviai, prieš tai atlaikę išbandymą lietuviškuose pelkynuose. Savo įspūdžius dviratininkai, priėmę iššūkį mėnesį keliauti kalnuotomis ir beveik negyvenamomis vietovėmis, pasakoja dokumentiniame filme.
Kelionės metu įveikti 1034 kilometrai, aukščiausia įveikta perėja – 3100 m. virš jūros lygio. Kiekvieną dieną keliautojams teko susidurti su stingdančiu kalnų vėju, šalti kojas ledinėse kalnų upėse bei vargti kylant į kalnų perėjas. Pirmąjį miestelį žygio dalyviai privažiavo tik trečią kelionės savaitę, o apie mobilųjį ryšį jiems teko pamiršti. Kelionė buvo sunki ne tik fiziškai, bet ir psichologiškai, todėl lietuvaičius ypač džiugindavo sutikti vietiniai gyventojai, kurie keliautojus sutikdavo plačiai šypsodamiesi ir kaskart kviesdavosi į jurtas, vaišindavo.
92 min. trukmės filmas pakerės nepaprastais kelionės vaizdais, suteiks galimybę patirti Azijos šalies gamtos metamus iššūkius. Šis, jau penktasis ne pelno siekiančios organizacijos VšĮ „Špikis“ filmas, supažindina su dar viena mažiau turistų pamėgta šalimi ir atskleidžia gamtos įvairovę.
Filmo anonsas – https://www.youtube.com/watch?v=Tpr949blIgo&feature=youtu.be
Plačiau apie kelionę – http://www.spikis.lt/

J. Miltinio dramos teatro spektaklis ''Katės namai''
2017-02-11 12:00 (Europe/Moscow) | Šiaulių dramos teatras
Režisierius: Vitalijus Mazūras
1-os dalies pasaka vaikams
Vertė: Paulius Širvys
Trukmė: 50 min.
Premjera: 2010 m. gruodžio mėn. 22 d.
Rusų rašytojas ir poetas, vaikų draugas ir vaikų literatūros kūrėjas Samujilas Maršakas (1887-1964) pirmuosius eilėraščius sukūrė būdamas 4 metų. Berniukas augo Voroneže, talentingo inžinieriaus – išradėjo šeimoje. Kai Samujilui sukako 15 metų, jis jau buvo prirašęs ne vieną sąsiuvinį eilių, kuriomis ir susižavėjo žymus rusų kritikas Vladimiras Stasovas. Jis pasirūpino, kad gabusis jaunuolis persikeltų į Peterburgą, į geriausią Rusijos gimnaziją. Vėliau S. Maršakas mokėsi Anglijoje, o į Rusiją sugrįžo 1914m. Gimtoji šalis gyveno karų ir revoliucijų laiką, kuris nulėmė ir poeto kūrybą. Vykstant nesibaigiantiems maištams ir karams, didžiojoje Rusijoje daug vaikų neteko tėvų. Benamiai, našlaičiai gyveno gatvėse. S. Maršakas skaudžiai išgyveno suirutę, nes suprato, kad labiausiai kenčia vaikai, kurių tėveliai žuvo kare. Rašytojas nusprendė kurti tik vaikams ir subūrė vaikų teatrą bei įsteigė vaikų žurnalą. Tada ir gimė neužmirštamos pjesės „Dvylika mėnesių“, „Protingi daiktai“, „Katės namai“, kurias skaitė ir žavėjosi mūsų tėveliai, seneliai bei proseneliai. Samujilo Maršako kūryba lengvai suvokiama, ji atveria kiekvieno sielą ir pakrebždena subtiliausias sąžinės kerteles.
Vaidina:
Vita Šiaučiūnaitė, Gintautas Žiogas, Donatas Kalkauskas, Jonas Čepulis, Deividas Rajunčius, Toma Razmislavičiūtė, Marius Cemnickas, Almantas Vaišnys, Jolita Skukauskaitė, Gintarė Knizikevičiūtė, Laimutė Mališauskaitė, Gintarė Dumbliauskienė.

J. Miltinio dramos teatro spektaklis ''Vyras spąstuose''
2017-02-10 18:00 (Europe/Moscow) | Šiaulių dramos teatras
Režisierius: Dainius Kazlauskas
2 dalių neįtikėtina istorija
Vertė: Erika Unė Domarkienė
Trukmė: 2 val. 30 min.
Premjera: 2014 m. birželio mėn. 19 d.

Scenografė ir kostiumų autorė: Indrė Pačėsaitė
Kompozitorius: Ignas Juzokas
Šviesų dailininkas: Darius Malinauskas.

Tai nepaprastai įdomi, meistriškai susukta, elegantiškai pasakojama istorija, kuri išsyk sujaudins žiūrovą ir neleis nurimti emocijoms iki spektaklio pabaigos.
Intriga užsimezga jau pirmojoje scenoje:
KOMISARAS:
– Kas čia vyksta?! Jūsų žmona pabėgo, o kai sugrįžo, paaiškėjo, kad ji – ne jūsų?! Kaip tai suprasti?
ŽIULJENAS:
– Taip ir suprasti – ji ne mano! Šita moteris – ne mano žmona!
Kebliausios situacijos seka viena paskui kitą. Bet… „niekada nėra taip blogai, kad nebūtų dar blogiau“, – personažų dialogais ugnį pakursto autorius – ne vieno vingraus siužeto kūrėjas, žymus prancūzų dramaturgas Robert Thomas, meistriškai vedžiojantis žiūrovus painiais siužeto labirintais.
Situacija komplikuojasi, įtampa auga: kažkas vietoje viskio išgers nuodų, kažkam grės kalėjimo grotos „su vaizdu į kalnus“, kažkam – psichiatrijos ligoninė….
Vos tik pasirodo, kad tiesa aiškėja ir tuoj priartės išganinga atomazga, – istorija vėl sukteli aštriu kampu. Spektaklio pabaiga pribloškia neįtikėtinu ir nenuspėjamu, režisieriaus Dainiaus Kazlausko sumanytu finalu.
Pasak režisieriaus, šiais laikais sudėtinga rasti kitą tokią pjesę, kurioje įvykiai taip įelektrintų žiūrovų salę ir vestų į kulminaciją be atokvėpio smalsaujant – o kas toliau?
Talentingas prancūzų aktorius ir dramaturgas Robert Thomas (1927-1989) sugebėjo rašyti itin intriguojančiai. Tuo nesuabejos nė vienas, matęs populiarųjį kino filmą – kriminalinį vodevilį „8 moterys“ („8 Femmes“), pastatytą 2002 m. pagal šio autoriaus pjesę. Mat prancūzai, kaip teigia kritikas Saulius Macaitis, „nuo neatmenamų laikų yra lengvo, ne vulgaraus, bet galantiško ir pašaipaus meno puoselėtojai“.

Kęstučio Jablonskio jubiliejinis koncertas
2017-02-09 19:00 (Europe/Moscow) | Šiaulių arena
Nuotaikingą atmosferą koncerte padės kurti grupė „Litroll”!
Programoje taip pat išvysime Raimondą Šilanską, o koncerte bus galima įsigyti naujausių kompaktinių diskų ir vinilinių plokštelių!
Kęstučio Jablonskio laiškas Jums:
Pirmą kartą į sceną žengiau 1973 m. vasarą Telšių statybos tresto saleje. Tuomet buvo šokių atlikėjai, nuo to laiko viskas prasidėjo. Nebesustojau. Po truputį kūriau dainas. Grįžęs iš armijos su gerais senais bičiuliais vėl ėmėme kurti muziką kartu.Tuomet mūsų vadovas buvo Virginijus Pazemeckas. Vladas Klimas, Eugenijus Jonavičius ir kiti stipriai prisidėjo prie mūsų kūrybos ir tobulėjimo proceso. Vėliau įkūrėme grupę „DILEMA”, kurioje dainavau ilgus metus. Solinė mano karjera prasidėjo pasitraukus iš grupės ir tebesitęsia iki šiol. Išleidau jau 18 CD albumų bei vieną vinilinę plokštelę. Dabar dirbu su gyvai grojančia grupe iš Klaipedos. 2017 m.švęsiu savo 60 -ies metų jubiliejų, tad šia proga vasario 9 d. visų jūsų nuoširdžiai lauksiu savo koncerte!

Komedija „AMN€ZIJA už 400 000 € “
2017-02-09 18:00 (Europe/Moscow) | Šiaulių dramos teatras
Režisierius – Ramūnas Cicėnas
Scenografė, kostiumų dailinkė – Vita Eidimtaitė.

Spektaklyje vaidina visiems puikiai žinomi teatro, kino, TV filmų ir serialų žvaigždės, dauguma atpažįstami iš populiarių TV projektų – ,,Dviračio šou”, ,,Dar pažiūrėsim”, ,,Pagauk kampą” ir kt. Aktoriai Toma Vaškevičiūtė ir Marius Repšys yra apdovanoti prestižiniais Lietuvos teatro sąjungos apdovanojimais – ,,Auksiniais scenos kryžiais“. Taip pat dauguma spektaklyje vaidinančių aktorių buvo ne kartą nominuoti ir apdovanoti Lietuvos kino apdovanojimuose ,,Sidabrinės gervės“ už geriausią aktoriaus vaidmenį.
Daktaras – Tadas Gryn/Leonardas Pobedonoscevas
Laura – Rimantė Valiukaitė
Rapolas – Zigmantas Baranauskas/Marius Repšys
Marija – Gabija Ryškuvienė-Jaraminaitė/ Toma Vaškevičiūtė
Vyriškis – Balys Latėnas/Ramūnas Šimukauskas
„Kitoks Teatras“ pristato išskirtinę premjerą su detektyvo elementais – „Amn€zija už 400 000 €” .
Vienas po kito pas daktarą ima lankytis vis keistesni pacientai, o tuomet pradeda dėtis neįtikėtinai keisti dalykai. Netrukus gydytojas rimtai puola į neviltį, baiminasi, ar tik pats nebus apsikrėtęs skleroze, o kaip komplikaciją gavęs dar ir haliucinacijas?!
Rapolas gydytojui teigia turintis vieną žmoną, tačiau greit išaiškėja, kad jis turi dar vieną sutuoktinę ir abi jos pradeda atakuoti gydytoją, net ima reikalauti, kad vyrui patvirtintų diagnozę: „Ligonis neveiksnus”. Tačiau, kam to reikia? Ir dar abiems vienu metu!
„Būna ir blogesnių. Aš kartoju sau tai šimtą kartų per dieną. Būna blogesnių. Būna blogesnių. Visos
moterys sau turi tai kartoti. Būna blogesnių”, – apie Rapolą gydytojui pasakos jo žmona.
Netikėtai Rapolas tiek privirs košės, kad pareikš: „O kuo kalėjimas blogiau už šitą pilką, kasdienišką, žeminantį gyvenimą, gyvenimą be rizikos, be kibirkšties, be aštrumo, be prieskonių, be pinigų?“.
Pamažu gydytojo kabinete įtampos lygis padidės iki absoliutaus maksimumo, Rapolas nuolat neprisimins net savo vardo, išvedinės gydytoją iš kantrybės, o tada pradės atakuoti dar sunkesni atvejai, kol taps nebeaišku – išprotėjo visi ligoniai, o gal tik vienas daktaras? Tikra painiava! Netrukus įtampa peržengs padorumo ribas ir neapsikentęs medikas griebsis velnio lašų.
Galiausiai išaiškėja, kur čia šuo pakastas: pacientų diagnozė – stipriai kita…!
Kaip klostysis ši detektyvu, proto užtemimu, laviruojančiu ties pamišimo riba, melu ir žmogiškomis dramomis apipinta istorija? Pabaiga bus netikėta, trenks kaip perkūnas iš giedro dangaus!

Susitikimas su Viliumi Navicku ir jo knygos „Motociklais aplink pasaulį: per Amerikos žemynus“ pristatymas.
2017-02-02 16:00 (Europe/Moscow) | Šiaulių universiteto biblioteka
Vasario 2 d. 16.00 val. Šiaulių universiteto bibliotekoje (Vytauto g. 84, 205 aud.) vyks susitikimas su motociklų entuziastu, žygio per Ameriką (nuo Aliaskos iki Ugnies žemės) sumanytoju Viliumi Navicku ir jo knygos „Motociklais aplink pasaulį: per Amerikos žemynus“ pristatymas.

Senjorų diena! - Spektaklis "Vieną vasaros dieną"
2017-02-02 16:00 (Europe/Moscow) | Šiaulių dramos teatras
Senjorų diena! Visiems senjorams bilietai tik – 3 €
Jon Fosse
Drama

Režisierius ir scenografijos autorius – Albertas Vidžiūnas
Kompozitorius – Antanas Jasenka
Choreografija – Vesta Grabštaitė
Kostiumų dailininkė – Jurga Sutkutė
Iš norvegų kalbos vertė Eleonora Strazdienė

VAIDINA:
Pagyvenusi moteris – Vilija Paleckaitė
Pagyvenusios moters draugė – Virginija Jakštaitė
Moteris jaunystėje – Viktorija Krivickaitė, Monika Šaltytė
Moters draugė jaunystėje – Danguolė Petraitytė
Aslė – Mindaugas Jurevičius
Draugės vyras – Aurimas Pintulis

Drama apie vyra ir moterį, ieškančių savo fiordo, kuriame jie būtų saugūs ir mylimi.
Jaunystėje įvykusi tragiška netektis nuolat skatina jau pagyvenusią moterį dar kartą prisiminti nelaimingą atsitikimą, dar kartą išgyventi vieną vasaros dieną. Diena, kuri įvyko labai seniai, bet iki šiol tokia ryški ir skausminga, kad neleidžia kurti naujo gyvenimo.
Spektaklio pasakojimas – ryškus ir tikslus vienos dienos vaizdas, pilnas aistrų, nuojautų ir begalinio noro suprasti, kodėl žmogus tampa jautrus tik tada, kai viską praranda. Kodėl prisiminimai sukelia tiek pat skausmo ir jausmų, nors viskas lyg ir buvo išgyventa, visos žaizdos jau užgijusios.
Nuolat sklandanti viltis, meilės trapumas dramatiškai pabrėžia meilės jausmo stiprybę ir tragiškas netekties leitmotyvas kuria neįprastą atmosferą, šiurpią, lakonišką, bet tuo pačiu įtaigią ir poetišką.
Tai pirmoji teatro pažintis su garsiausio šiuolaikinio Norvegijos dramaturgo Jon Fosse kūryba.
Premjera 2009 m. balandžio 25 d.
Spektaklio trukmė – 1 val. 20 min.

Spektaklis "KOMIVOJAŽIERIAUS MIRTIS"
2017-01-29 18:00 (Europe/Helsinki) | Valstybinis Šiaulių dramos teatras, Tilžės g. 155, Šiauliai, 76297, Lietuva
Dviejų dalių melo drama
(kai kurie privatūs dviejų veiksmų pokalbiai ir rekviem)

Režisierius – Arvydas Lebeliūnas
Scenografas – Marijus Jacovskis
Kostiumų dailininkė – Aleksandra Jacovskytė
Kompozitorius – Saulius Šiaučiulis

Iš anglų k. vertė M. Melėnas, B. Puodžiukaitis

VAIDINA:
Vilis Lomenas – Antanas Venckus
Linda – Jūratė Budriūnaitė
Bifas – Aidas Matutis
Hepis – Anicetas Gendvilas
Benas – Juozas Žibūda
Čarlis – Juozas Bindokas
Bernardas – Aurimas Žvinys
Dženė – Danguolė Petraitytė
Hovardas Vagneris – Rolandas Dovydaitis
Stenlis – Romanas Dudnikas
Mis Forsait – Monika Šaltytė
Leta – Eglė Stanišauskaitė
Moteris – Inga Norkutė

Arturas Mileris (Arthur Miller, 1915–2005) – JAV dramaturgas, eseistas, abstrakčiojo realizmo socialinės šeimos dramos kūrėjas.

„Komivojažieriaus mirtis“ (Death of a Salesman) – vieno garsiausių XX amžiaus Amerikos dramaturgų Arturo Milerio (Arthur Miller) pjesė, laikoma XX amžiaus dramaturgijos klasika. Dramoje per brandaus žmogaus gyvenimo vertės ir kainos suvokimą bei jauno žmogaus ieškojimų krizę ir bandymus įgyvendinti tėvo svajones atskleidžiamos tiesos ir melo, kaltės ir atsakomybės problemos. Arturas Mileris eksperimentavo su dramos forma: realybę supynė su pagrindinio personažo Vilio Lomeno pasąmonės vaizdais, į siužetą įterpė prisiminimų fragmentus, scenos erdvę ir laiką skaidė į praeities ir dabarties erdves. 1949 metais parašyta drama autoriui pelnė Pulicerio (Pulitzer) premiją.

Po pasaulinės pjesės šlovės ją atrado ir Lietuvos režisieriai, statę ją įvairiuose šalies teatruose kas dešimt metų: 1956 m. – Lietuvos nacionaliniame dramos teatre, 1968 m. – Panevėžio Juozo Miltinio dramos teatre ir 1997 m. – Jaunimo teatre. Pastaraisiais dešimtmečiais ši socialinės dramaturgijos pjesė teatralams nepasirodė aktuali. Valstybiniame Šiaulių dramos teatre „Komivojažieriaus mirtį“ statantis režisierius Arvydas Lebeliūnas įsitikinęs, kad ši pjesė mums aktuali, o dabar – ypač. „Šiuolaikiniame ekonominiame bėgime žmogus, ieškodamas būdo išsilaikyti, praranda vertybes, šeimą, net save patį. „Komivojažieriaus mirtis“ – tai šeimos išlikimo istorija. Viskas tarsi daroma dėl šeimos, o pasirodo, kad tas nepaliaujamas bėgimas, tas aukojimasis ir aukojimas virsta šeimos susvetimėjimo tragedija“, – sako režisierius.

Drama „Komivojažieriaus mirtis“ Valstybiniame Šiaulių dramos teatre statoma 2015-aisais, kai pasaulis mini žymiojo dramaturgo Arturo Milerio 100-ąsias gimimo ir 10-ąsias mirties metines.

Premjera numatyta 2015 m. rugsėjo 26 d.
Spektaklio trukmė – 2 val. 50 min.

Valstybinio dainų ir šokių ansamblis „Lietuva“ su nauja programa „Kalba radijas“
2017-01-27 18:00 (Europe/Moscow) | Šiaulių kultūros centras
To „Lietuvoje“ dar nebuvo! Populiariausi XX amžiaus Lietuvos estrados hitai skamba… liaudiškai! Naujomis spalvomis atsiskleidžia geriausi praėjusio šimtmečio lietuviškos estrados klasika tapę kūriniai – nuo D. Dolskio ir A. Šabaniausko šlagerių iki V. Kernagio ir A. Mamontovo hitų. Ir visa tai – naujausioje ansamblio „Lietuva“ programoje „KALBA RADIJAS“!
Lietuviškos estrados šimtmečio kaleidoskopas muzikiniame spektaklyje sukasi itin intriguojančiomis aplinkybėmis.Veiksmas vyksta XX amžiaus pradžios Lietuvoje. Įprastą kaimo gyvenimo tėkmę netikėtai sujaukia ypatingas techninis įvykis – kaimo keistuoliu pramintas radistas sumontuoja tikrą radijo imtuvą. Taip prasideda radijo diktorių sekama istorija, kurioje atsiskleidžia ne tik pastarojo šimtmečio estradinės muzikos raida, bet ir įvykiai, nutikę lietuvių tautai nuo 1918 metų iki šių dienų. Radijo bangos tiesiog įtraukia kaimo žmones ir šie leidžiasi į kelionę laiku. Dainuojantys, muzikuojantys, šokantys veikėjai savaip, unikaliai supranta radijo skleidžiamas muzikines naujienas ir, įsiklausę į laiko pulsą, čia pat vietoje improvizuoja. Pasitelkdami turimus instrumentus, įrankius bei įnagius, jie ieško naujo skambesio ir savitu stiliumi atlieka kūrinius, vėliau tapusius šlageriais. Programoje skamba tokios gerai žinomos dainos kaip „Aš myliu vasaros rugiagėlę“, „Tu ateik į pasimatymą“, „Baltas paukštis“, „Ar tu ją matei“, „Ant Kalėdinės eglutės“ ir daugelis kitų populiarių kūrinių.
Žmonių vaizduotė atsispindi specialiai sukurtame stilizuotame animaciniame filme, tapusiame spektaklio scenografijos dalimi. Tarsi tautinėje juostoje čia audžiama visa nepriklausomos Lietuvos šimtmečio istorija.
„Mes galime būti labai novatoriški ir modernūs, galime dainuoti „Ten Walls“ ir ką tik norim, tačiau taip jau yra, kad mums vis tiek skauda dėl gražių dalykų“, – sako programos režisierius Andrius Povilauskas. „Tas jautrumas, esantis lietuvių liaudies dainose, vis tik paliečia giliausias mūsų sielos stygas, rodos, užkabindamos pačią esmę.“
Programos trukmė – 1 val. 15 min. (be pertraukos)
Kūrybinė komanda – Andrius Povilauskas, Vytautas Leistrumas, Šarūnas Datenis
Kostiumų dailininkė – Jolanta Rimkutė
Vizualizacija – Imantas Precas

11-ojo Vilniaus tarptautinio trumpųjų filmų festivalio seansai
2017-01-27 16:00 - 2017-01-28 20:00 (Europe/Moscow) | Šiaulių dailės galerija
Dešimt metų rudenį vykęs didžiausias trumpametražių filmų renginys Baltijos šalyse – Vilniaus tarptautinis trumpųjų filmų festivalis – nuo šiol keičia įprastą datą ir keliasi į metų pradžią. Lietuvos kino festivalių ciklą pradėsiantis 11-asis Vilniaus tarptautinis trumpųjų filmų festivalis pristato kruopščiai atrinktus įdomiausius praėjusių metų užsienio ir Lietuvos kūrėjų trumpametražius filmus.
2017 m. sausio 27-28 d. festivalio filmai bus rodomi Šiaulių dailės galerijoje, Vilniaus g. 245

PROGRAMA ŠIAULIUOSE:
SAUSIO 27 d., penktadienis
16:00 – I Tarptautinė konkursinė programa, 87 min.
http://www.filmshorts.lt/programa-2017/tarptautines-konkursines-programos/konkursine-programa-i/

18:00 – II Nacionalinė konkursinė programa, 93 min.
http://www.filmshorts.lt/programa-2017/nacionalines-konkursines-programos/nacionaline-konkusine-programa-ii/

SAUSIO 28 d., šeštadienis
14:00 – Filmukai vaikams, 60 min.

16:00 – I Nacionalinė konkursinė programa, 93 min.
http://www.filmshorts.lt/programa-2017/nacionalines-konkursines-programos/nacionaline-konkursine-programa-i/

18:00 – VIII Tarptautinė konkursinė programa, 92 min.
http://www.filmshorts.lt/programa-2017/tarptautines-konkursines-programos/konkursine-programa-viii/

20:00 – IV Tarptautinė konkursinė programa, N-18, 96 min.
http://www.filmshorts.lt/programa-2017/tarptautines-konkursines-programos/konkursine-programa-iv/

Bilieto kaina į vieną programą – 2 Eur, moksleiviams, studentams, senjorams – 1,5 Eur.

Daugiau info apie programas ir tavrkaraštį: http://www.filmshorts.lt/programa-2017/, http://www.filmshorts.lt/tvarkarastis/kiti-miestai/

Irmos Jurgelevičiūtės koncertinis vakaras „Esu“
2017-01-26 19:00 (Europe/Moscow) | Šiaulių arena
Energinga, šilta ir kaip visuomet atvira Irma Jurgelevičiūtė sausio 26 dieną 19 val. atvyksta pas mus, į Saulės miestą, į grandiozinį 4-ojo sezono „Raudonų muzikinių vakarų” ciklo atidarymą, surengti ypatingą raudoną koncertinį vakarą „Esu”.
„Gera draugystė, kaip ir geras vynas – nesensta. Laukiu tavęs su gera nuotaika, o mes jus pavaišinsime raudono vyno taure – kaip tvirtos, nesenstančios draugystės simboliu.”
Koncerto metu dainininkės atviravimai: „Kas aš?“, „Kas mes?“, „Kas yra laimė?“, „Ar gali triukšme išgirsti tylą?“, – priverčia susimąstyti kiekvieną.
„Laikas – tarsi meilė. Jis – nedalomas ir beribis – mūsų neišskyrė, grįžau… Ačiū, kad laukei.”, – sako atlikėja.
Kokia bebūtų prieštaringa Irmos asmenybė, sugebėjimas dalintis savo pažeidžiamumu ir nesuvaidintu nuoširdumu, nepalieka abejingo nei vieno klausytojo. Dainininkės išskirtinį, jautrų ir unikalų balsą žino ne viena, ne dvi ir ne trys kartos, jos balsas lengvai atpažįstamas iš daugelio kitų balsų.
„Tikiuosi daugelį dainų dainuosime visi kartu. Pažadu jaukų, šiltą ir nuotaikingą mūsų pasimatymą. Ar tu nepasiilgai to, kas tikra? Aš lauksiu tavęs.”, – sako Irma.
Visą koncertinį vakarą puoš nuostabus šviesų teatras, tad, jei pavargai nuo triukšmo ir amžino lėkimo, ateik sausio 26 dieną 19 val. į mažąją Šiaulių arenos koncertinę salę!

Spektaklis "Urvinis žmogus"
2017-01-26 18:00 (Europe/Moscow) | Šiaulių dramos teatras
Režisierius – Dainius Kazlauskas.
Vaidina – Giedrius Savickas.
Kiekvieną sezoną – po maždaug 100 spektaklių. Tiesą sakant, didesnio miestelio, kuriame „Urvinis žmogus“ nebūtų lankęsis, Lietuvoje tikriausiai nebeatrastumėm. Dainius Kazlauskas, Kostas Smoriginas, Darius Meškauskas ir Vaidotas Martinaitis galėtų pasidalinti ne vienu smagiu atsiminimu iš kelionių po Lietuvą aplankant net pačius atokiausius Lietuvos kampelius.
Urvinis žmogus tai, ko gero, didžiausią indėlį į Idioteatro gyvavimą padaręs spektaklis, todėl neminėti jo dešimties metų sukakties proga būtų mažų mažiausia negražu. Šiemet atversime dar vieną, naują, puslapį šio spektaklio gyvenime.
Šį, Urvinio, sezoną jūs turėsite galimybę ne tik matyti jau galima sakyti grandu tapusiu šioje srityje Darių Meškauską. Mes be galo džiaugiamės galėdami 10-mečio scenoje proga pristatyti jums naują ir šviežią Urvinį žmogų, mūsų (ir , neabejoju, jūsų) be galo mylimą – Giedrių Savicką. Žmogų, kuris ves Urvinį žmogų į antrąjį dešimtmetį. Aktorių, kuris savo savitumu nepaliauja stebinęs. Žmogų, su kuriuo, nenustebsiu, mes švęsime Urvinio žmogaus dvidešimtmetį.

Juodojo humoro šou „SEX TABU BE/NE TABU“
2017-01-25 18:00 (Europe/Moscow) | Šiaulių kultūros centras
Ar galima vyrą išmokinti būti geru meilužiu? Kaip moterį padaryti laimingą? Ką iš tiesų apie moteris ir seksą galvoja vyrai? Ar oralinis seksas kenkia sveikatai? Kokias klaidas lovoje dažniausiai daro vyrai? Ką daryti, kad vyras po gero sekso neapsiverstu ant kito šono ir neužmigtu? Ar tik ilgai laukdama moteris gali sutikti svajonių princą? Kodėl vyrų ir moterų mėgiamos sekso pozos skiriasi?
Tai tik dalis klausimų, kurie dominą šiuolaikines moteris ir vyrus. Ir visi atsakymai skandalingame juodojo humoro šou „Sex Tabu be/ne Tabu“.. Tai interaktyvus šou, su stand‘up komedijos elementais ir klasikų intymios poezijos perlais . Tai nepaprastai šmaikštus, iki ašarų juokingas ir savikritiškas žvilgsnis į vyrų ir moterų santykius. Tai tiesiog nepakartojamas mono spektaklis- humoro šou, kuriame pirmuoju smuiku griežia vienintelis Lietuvoje tituluotas komikas, tarptautinių humoro festivalių laureatas Artūras Orlauskas.
Kaip sako pats maestro A.Orlauskas:- Aš nevaidinu, kad sexas man neįdomus ir nemalonus, aš nevaidinu, kad man malonu moteriai suteikti malonumą ir kalbbu apei tai atvirai ir be tabu. Šis šou tai daugiau kaip 30 metų sceninės kūrybinės patirties auksinė kolekcija. Tai tiesiog fainiausi ir drąsiausi humoro perlai, kurie anksčiau būdavo prieinami tik siauram ratui artimų draugų, kolegiškuose susibūrimuose. Aš jau seniai draugų rate leidžiu sau tokių pamėtyti tokių perliukų ir draugai ne kartą mane skatino visą tai perkelti į sceną, bet aš vis susilaikydavau. Manau, kad kiekvienas projektas turi subręsti ir prinokti. Ir štai dabar „Sex Tabu be/ne Tabu“ prinoko, nes ir publika jau subrendo, iš tiesų, žiauriai atviram humoro šou. Antra vertus mano abejones išsklaidė žinomas rašytojas Sigitas Parulskis, kuris sako: – „….jau seniai seksualumas tapo mūsų viešos kasdienybės dalimi ir būtų labai davatkiška vaidinti nekaltybės amžių“.
Pirmieji žiūrovai pamatę šį šou neslėpė pasigerėjimo, nuostabos ir lengvo šoko. Viena žiūrovė FB parašė : „ Panos buvau Orlausko juodajam šou „Sex tabu be tabu“. Net neturiu žodžių, ką pasakyt, neatsimenu nieko, bet buvo taip žiauru ir taip juokinga, kad teko bėgti į tualetą, kad neapsišlapinčiau…Vienu žodžiu piz…….ts. Mano draugas dar dabar žagsi ir žvengia vairuodamas“.
Svarbiausias dviejų dalių šou tikslas pagerinti vyro ir moters santykius, patobulinti kiekvieno žinias apie partnerių psichologines, dvasines ar anatomines būsenas ir nepamiršti, kad juokauti galima apie viską. Ypač jei tai atliekama profesionaliai, meistriškai, neužgauliai, skaniai ir tikrai juokingai. Ir nebijoti kalbėtis apie TAI. „Gyvenimą reikia nugyventi taip, kad būtų smagu prisiminti. Bet gėda papasakoti“-sako A.Orlauskas ir kviečia visus šiuolaikinio progresyvaus mąstymo žmones, kurių nekamuoja kompleksai, susikaustymas ir prietarai apsilankyti jo šou. Amžius neribojams, bet kompleksuotiems ir dievobaimingiems, nerekomenduoja gydytoja ar vaistininkai. Perspėjimas! N-18.

Dviejų dalių komedija pagal A. Kopkovą „DRAMBLYS“
2017-01-24 18:00 (Europe/Moscow) | Šiaulių kultūros centras
„Naisių vasaros“ teatro dviejų dalių komedija pagal A. Kopkovą ,,DRAMBLYS“. Renginys su kvietimais, nemokamų kvietimų teirautis tel. +370 630 56 091

Karaoke vakaras
2017-01-21 20:30 (Europe/Moscow) | Prekybos centras „Saulės miestas”
Karaoke vakaras PC Saulės miestas, Charlie pizza restorane.
Jūsų laukia prizai ir siurprizai !!!

Spektaklis „Tėtis 2“
2017-01-21 18:00 (Europe/Moscow) | Šiaulių kultūros centras
Kultinis „TĖTIS”, iki ašarų juokinęs sausakimšas sales Lietuvoje, SUGRĮŽTA! Stulbinamos sėkmės sulaukęs projektas su Ramūnu Rudoku pristato monospektaklio tęsinį „TĖTIS 2″. Šmaikščios ir labai atviros įžvalgos apie amžinas kartų kovas bei šeimynines peripetijas – ilgai laukta premjera neabejotinai sužavės publiką.
Jeigu pirmosios spektaklio dalies siužetas sukosi apie mažylio auginimo ypatumus ir „pradedančiųjų” tėvų atradimus, „Tėtis 2″ suteiks progą įsitikinti, kad tėvystės iššūkiai nesibaigia vaikams palikus šeimos lizdą. Būna, kad vaikai į savo saugų užutekį sūgrįžta. Būna, kad užstringa jame (o tiksliau, – tėvams ant sprando) ilgam, net labai ilgam… O tada – sudie, 18 metų laukta svajone, pagaliau pagyventi sau. SOS!!!!!
Komedijos žanro virtuozas Ramūnas Rudokas, kurio suvaidintas tėtis kėlė tikras ovacijų audras ne vienerius metus, spektaklio tęsinyje „Tėtis 2″ įkūnija jau brandos sulaukusį personažą, tačiau tragikomiškų siužeto posūkių jo pasakojamoje istorijoje – nė kiek ne mažiau. Prisimindamas sūnaus vaikystės išdaigas šiandien jis sprendžia jau visiškai kitokio „kalibro” dilemas: kaip iškrapštyti savo atžalą iš namų ir paversti jį normaliai funkcionuojančia visuomenės ląstele” – su padoriu darbu ir mergina greta.
Išradinga komedija provokuoja spektaklį jau spėjusiu išgarsinti juodu humoru, bet tuo pačiu išsiskiria labai pozityviu požiūriu į tėvystę ir kartų konfliktuose visuomet randa optimizmo grūdą. Tad spektaklis padės tėčiams geriau suprasti save, mamoms – savo vyrus, o suaugusiems vaikams – savo užsispyrėlius tėčius.

Keistuolių teatro spektaklis "EDIS AGREGATAS, ARBA NEMIRŠTANČIO OPTIMISTO GYVENIMAS IR MIRTIS"
2017-01-17 18:00 (Europe/Moscow) | Šiaulių dramos teatras
Į Keistuolių teatro sceną žengia neabejotinai grandioziškiausias, įspūdingiausias ir dar niekada Lietuvoje neamatytas teatro įvykis – roko fantasma „Edis Agregatas, arba Nemirštančio optimisto gyvenimas ir mirtis”. Šiuo skirtingus žanrus – teatrą ir gyvai atliekamą muziką – jungiančiu sceniniu veikalu į sceną visa galia ir naujomis jėgomis bei netikėtomis raiškos formomis sugrįžta muzikinė Keistuolių teatro pusė, aktorių orkestras, diriguojamas teatro spiritus movens Aido Giniočio. Eksperimentinės roko muzikos, gyvai atliekamos aktorių scenoje, ir pirmą kartą Lietuvos teatrų istorijoje pasirodančios steampunk scenografijos fone besiskleidžianti nemirštančio optimisto istorija sužavės ne tik A. Tapino knygų, „Da Vinčio kodo” ir alternatyviosios istorijos gerbėjus, bet ir visus, pasiruošusius nerti į mechaniškos ir užburiančios atmosferos, pomirtinio gyvenimo bei visų svarbiausia – amžinosios laimės paslapties kupiną teatro įvykį. Projekto kūrėjai šį savo kūrinį įvardija netikėtu žanru – teatrine muzikine (m)isterija, kurioje progresyvsus ir art roko muzika darniai sugyvena su naujų teatrinių formų paieškomis, besiskleidžiančiomis scenoje nauja ir nematyta stilistika. Sceninio vyksmo dėmesio centre, išlaikant geriausias Keistuolių teatro tradicijas (kurios tęsiasi nuo roko operos „Daktaras Stasys” iki legendinės ir daugybę Auksinių scenos kryžių apdovanojimų pelniusios „Meilė ir mirtis Veronoje”) įtaigiai muzikine forma pasakojama mistinės figūros Edžio Agregato (ne)sibaigianti gyvenimo istorija. Jam suteiktas unikalus šansas pakartoti gyvenimą dar sykį, apie vertybes ir prasmes mąstant jau iš anapusybės perspektyvos. Ar viskas būtų taip pat, ar viskas būtų kitaip, jei būtų leista kartoti ir rinktis? – to klausia ir mėgina iššifruoti šio performanso kūrėjai, nebijantys drąsiai nerti į gyvenimo pakraščius ir mirties prieigas, nebijantys ryškių charakterių, iškalbaus grimo ir metalu džergdžiančių akordų. Nežinomame amžiuje postapokaliptiniame laike skirtingose pasaulio vietose atrandamos mitinio žmogaus, legendinio pranašo Edžio Agregato, pagarsėjusio amžinai laimingu gyvenimu, relikvijos. Atrastosios relikvijos – Edžio atvaizdas ar jo paties dalys, tarsi Turino drobulė ar Budos pėdsakas, – dar ir pasižymi ypatingomis galiomis. Relikvijoms atsirandant vis kituose pasaulio kampeliuose susiburia grupė žmonių, pasiryžusių išsiaiškinti, kas gi iš tiesų buvo toji mistinė figūra. Entuziastingai kompanijai pasitarnauja svarbiausias radinys – Edžio Agregato psalmynas, į kurį psalmių forma nugulė visi svarbiausi laimingojo pranašo gyvenimo įvykiai – nuo jo neįprasto gimimo, neįtikėtinos kasdienybės mechaniškoje kruopščiai apsakaičiuotoje visuomenėje iki mirties, netikėtai tapusios naujos istorijos pradžia.

Scenoje:
AidasGiniotis (vokalas)
Darius Miniotas (gitana, mušamieji, vokalas)
Giedrius Kiela (bosinė gitara, gitara, vokalas)
Gabrielius Zapalskis (klavišiniai, vokalas)
Jonas Šarkus (pučiamieji, sintezatorius, vokalas)
Judita Urnikytė (mušamieji, vokalas)
Ieva Stundžytė (gitara, vokalas)
Muzika, libretas ir režisūra – A. Giniotis
Scenografė – R. Skrebūnaitė
Šviesų dailininkas – D. Malinauskas
Garsas – I. Juzokas ir J. Kolobovaitė

Spektaklis "GEISMŲ TRAMVAJUS"
2017-01-14 18:00 (Europe/Helsinki) | Valstybinis Šiaulių dramos teatras, Tilžės g. 155, Šiauliai, 76297, Lietuva
Tenesis Viljamsas
Dviejų dalių drama
Režisierius – Algirdas Latėnas
Scenografas – Gintaras Makarevičius
Kostiumų dailininkė – Sandra Straukaitė
Kompozitorius – Linas Rimša
Iš anglų kalbos vertė Irena Balčiūnienė
VAIDINA:
Blanša Diubua – Monika Šaltytė
Stela Kovalski – Inga Jarkova
Stenlis Kovalskis – Rolandas Dovydaitis
Haroldas Mičelas (Mičas) – Aurimas Pintulis
Junisė Habel – Danguolė Petraitytė, Eglė Stanišauskaitė
Stivas Habel – Romanas Dudnikas
Pablas Gonzalesas – Mindaugas Jurevičius
Slaugė ir Meksikietė – Rimanta Krilavičiūtė
Daktaras ir Jaunas vyriškis – Aidas Matutis
„Geismų tramvajus“ – žmogiškų jausmų ir gyvuliškų aistrų drama, neišsipildžiusių svajonių, meilės, laimės troškimo ir žiaurios tikrovės konfliktas. Į atgrasų darbininkų gyvenamąjį rajoną Naujajame Orleane JAV tramvajus, simbolišku pavadinimu „Geismai“, atgabena gražuolę Blanšą Dibua, kuri po dvasinių sukrėtimų virtinės (palaidojusi vyrą, tėvus ir tetas, praradusi gimtąją sodybą, irgi simbolišku pavadinimu „Svajonė“) tikisi rasti užuovėją sesers Stelos ir jos vyro Stenlio namuose. Deja, iškart aišku, kad mėlynų kombinezonų, alaus ir pokerio kvartale prancūzų imigrantų palikuonė su savo elegantišku garderobu ir rafinuotomis manieromis nepritaps. Prieš dešimtmetį tėvų namus palikusi sesuo Stela gyvena nuolankiai prisitaikiusi prie storžievio lenkų imigranto Stenlio Kovalskio. Šis neigiamai žiūri į viešnią, įtarinėja, kad ji iššvaistė už sodybą gautus pinigus. Blanša, balansuojanti ant nervinio išsekimo ribos, šliejasi prie santūraus Mičo. Šis žavisi gražuole, išmanančia literatūrą, poeziją. Užsimezgusius jausmus tarp Blanšos ir Mičo piktdžiugiškai nutraukia Stenlis, paviešindamas jaunos moters praeities nuodėmes.
Susitinka du antipodai: trapi dvasinė būtybė, virš realybės plevenanti vienadienė plaštakė Blanša ir pragmatiškas, bet primityvus Stenlis, kuris „valgo kaip gyvulys, vaikšto kaip gyvulys, šneka, kaip gyvulys“. Tarp Stenlio ir Blanšos fiziologinė ir dvasinė praraja didžiulė lyg tarp žmogbeždžionės ir plaštakės. Jis ją „paima“ per prievartą, net ne iš geismo ar aistros, o vien tam, kad sutryptų ir paniekintų tą jam nesuprantamą pasaulį. Per personažus vaizduojama skirtingų pasaulių, senosios ir naujosios Amerikos, sandūra, moralės ir geismų konfliktas.
Tenesis Viljamsas – amerikiečių dramaturgas, išgarsėjęs pjesėmis „Geismų tramvajus“, „Katė ant įkaitusio skardinio stogo“ (už šias dvi autorius apdovanotas Pulicerio premijomis), „Stiklinis žvėrynas“ ir kitomis. Lietuvos teatrų scenose skaičiuojama apie dvi dešimtys šio autoriaus dramų pastatymų. Šiaulių teatralams šis dramaturgas irgi nesvetimas. Du spektaklius – „Ištatuiruotoji rožė“ (1978 m.) ir „Nuostabus sekmadienis iškylai prie Krev Kero“ (1996 m.) – pastatė režisierė Regina Steponavičiūtė, o Gytis Padegimas – „Iguanos naktį“ (2011 m.)
„Geismų tramvajus“ – vienas geriausių pasaulinės dramaturgijos kūrinių, parašytas 1947 m., Lietuvoje pirmą kartą buvo pastatytas 1974 m. Kauno dramos teatre. Tačiau per dešimtmečius ši psichologinė drama neprarado aktualumo.

Spektaklio trukmė – 3 val.

Sausio 13-osios minėjimas.
2017-01-13 16:30 - 18:00 (Europe/Moscow) | Skveras prie Savivaldybės
Sausio 13 d. (penktadienį) 16.30 val. šventinis sausio 13-osios minėjimas. Šiaulių miesto savivaldybės tarybos posėdžių salė, Vasario 16-osios g. 62.
17 val. šventinis atminimo renginys. Laisvės gynėjų dienos koncertas prie atminimo laužų „Užgrūdinti ritmai ir dainos“. Koncertuoja Lainius ir grupė.
Skveras prie Šiaulių miesto savivaldybės, Vasario 16-osios g. 62.

„Domino“ teatro spektaklis „Loto“
2017-01-12 18:00 (Europe/Moscow) | Šiaulių kultūros centras
Aštri komedija (N-18)

Autorius: Vasilijus Sigarevas
Režisierius: Oleg Šapošnikov
Dailininkas: Vojtekas Stefaniakas
Vertėjas: Herkus Kunčius
Vaidina:
Stanislovas – Andrius Žiurauskas, Jokūbas Bareikis
Irena – Valda Bičkutė
Alfonsas – Mindaugas Capas, Jonas Braškys
Severija – Lina Rastokaitė, Gabrielė Malinauskaitė
Mykolas Algirdas – Sakalas Uždavinys
Teresė – Ineta Stasiulytė, Brigita Arsobaitė
Jaunuolis – Algis RamanauskasVisi norime gyventi gražiai ir patogiai, maloniai ir gerai. Tiesa? Tačiau, kad ir kiek uždirbtume, kad ir kiek turėtume, kad ir kiek laimėtume ar gautume dovanų, iki pilnos laimės mums vis tiek visada trūksta… Truputį.
O kas, jei laimė slypi visai ne tame „truputyje“? O kas, jei tikroji laimė – tai gebėjimas suvokti, teisingai įvertinti ir laiku pradėti branginti draugystę, pagarbą, sąžinės ramybę?
Irena visada buvo garbinga vidutinio amžiaus moteris – pareiginga darbuose, pamaldi bažnyčioje, mandagi su kaimynais, vaišinga draugams ir… uoli loterijos bilietų pirkėja.
Vieną dieną Irenos svajonė išsipildė su kaupu – ji ne tik įsigijo laimingą loterijos bilietą, bet ir laimėjo tiek pinigų, kad jos vyras Stanislovas pagaliau galės mesti tarnybą, nusipirkti naują automobilį ir pradėti dirbti išsvajotąjį taksisto darbą. Irena netruko ir šios sėkmės kartu atšvęsti pasikvietė Alfonsą su Severija bei Mykolą Algirdą su žmona Terese.
Tačiau po nuoširdaus vakarėlio, koks būna tik tarp senų gerų draugų, laimingasis Irenos bilietas… pradingo!! Kaip į vandenį. Ne. Jo nėra nei po stalu, jei spintose, nei tarp nešvarių vakarėlio indų. Ar gali būti, kad laimingąjį loterijos bilietą – TĄ vienintelį bilietą į tikrą laimę – paėmė kažkuris iš svečių?.. Šis įtarimas su baisiu kartėliu apsėdo Irenos protą ir ji nieko nelaukdama imasi veiksmų išsiaiškinti, kas iš taip vadinamų draugų pasikėsino į jos laimę.
Šiuolaikinės kartos rusų dramaturgo Vasilijaus Sigarevo pjesės pasižymi savitu humoro prieskoniu, tikrovišku realizmu ir vaizdingu kasdienybės šaržu. Tik suaugusiems skirta komedija „Loto“ – tai jau antroji šio autoriaus pjesė, pristatoma profesionaliame komedijos teatre „Domino“: prieš keletą metų teatro lankytojai turėjo progos mėgautis šio autoriaus komedija, sulaukusia tarptautinio pripažinimo Senajame Europos žemyne, „Melo detektorius“.

Senjorų diena! - Spektaklis "ŠYKŠTUOLIS"
2017-01-12 16:00 (Europe/Helsinki) | Valstybinis Šiaulių dramos teatras, Tilžės g. 155, Šiauliai, 76297, Lietuva
Visiems senjorams bilietai tik – 3 €
Moliere
Dviejų dalių komedija
Režisierius – Rimantas Teresas

Dailininkas – Vygantas Kosmauskas
Muzikinis apipavidalinimas – Rimantas Teresas
Šviesos dailininkas – Audrius Zutkis
VAIDINA:
Harpagonas – Juozas Žibūda
Kleantas – Aurimas Žvinys
Eliza – Danguolė Petraitytė
Valeras – Rolandas Dovydaitis
Mariana – Nomeda Bėčiūtė
Anselmas – Vladas Baranauskas
Frozina – Nijolė Mirončikaitė
Simonas – Eduardas Pauliukonis
Žakas – Antanas Venckus
Laflešas – Dalius Jančiauskas

Tai klasikinis vieno garsiausių pasaulio dramaturgų kūrinys, išjuokiantis pačias ryškiausias žmogaus ydas. Čia galime atpažinti savo draugų, kaimynų, šeimos narių ir savo būdo bruožus bei poelgius, o ypač, jei tai piniginiai reikalai. Tai itin aktualu mūsų dienomis.

Premjera 1995 m. birželio 15 d.
Spektaklio trukmė – 2 val.

Spektaklis "LEDI MAKBET IŠ MCENSKO APSKRITIES"
2017-01-08 18:00 (Europe/Helsinki) | Valstybinis Šiaulių dramos teatras, Tilžės g. 155, Šiauliai, 76297, Lietuva
Režisierius – Raimundas Banionis
Scenografas – Sergejus Bocullo
Kostiumų dailininkė – Daiva Petrulytė
Muzika – Faustas Latėnas, Audrius Balsys
Choreografė – Vesta Grabštaitė
Iš rusų kalbos vertė Virginija Žukauskienė

VAIDINA:
Katerina Lvovna Izmailova – Inga Norkutė
Borisas Timofejevičius Izmailovas – Juozas Bindokas
Zinovijus Borisovičius Izmailovas – Sigitas Jakubauskas
Sergejus – Rolandas Dovydaitis
Aksinja – Donata Kielaitė, Nomeda Bėčiūtė
Marfa – Nijolė Mirončikaitė
Fiodoras Liaminas – Povilas Miklaševičius (teatro bendradarbis)
Sonetka – Agnė Kiškytė, Monika Šaltytė, Inga Jarkova

Unteroficierius, tardytojas, choras, prievaizdai, darbininkai, prekiaujantis jaunimas, miestiečiai, merginos, areštantai, ginkluoti sargybiniai – Donata Kielaitė, Nomeda Bėčiūtė, Agnė Kiškytė, Monika Šaltytė, Danguolė Petraitytė, Lina Bocytė Eglė Stanišauskaitė, Nijolė Mirončikaitė, Aidas Matutis, Aurimas Pintulis, Aurimas Žvinys, Dalius Jančiauskas, Mindaugas Jurevičius, Romanas Dudnikas.

„Ledi Makbet iš Mcensko apskrities“ – vienas žinomiausių rusų literatūros klasiko Nikolajaus Leskovo kūrinių. Apysakos motyvais pastatyta net keletas kino filmų ir dramos spektaklių. Įkvėptas jaudinančios meilės istorijos, garsus rusų kompozitorius Dmitrijus Šostakovičius sukūrė vieną ryškiausių XX a. operų – „Ledi Makbet“.

1864 metais parašyta apysaka „Ledi Makbet iš Mcensko apskrities“ pasakoja sukrečiančią meilės istoriją: turtingame ūkyje nuobodžiaujanti jauna pirklio žmona Katerina Izmailova pamilsta lengvabūdį prievaizdą Sergejų. Ilgus metus giliai viduje gniaužusi savo jausmus, Katerina visa savo siela bei kūnu atsiduoda nuodėmingai meilei ir pražūtingai aistrai. Siekdama išsaugoti Sergejaus meilę, ji ryžtasi net žmogžudystėms…. Sukrečiantis šios beprotiškos meilės finalas tarsi klausia, kur yra riba tarp didelės meilės ir nuopuolio, kokios aistros turi siausti moters sieloje, kai ji vieną po kito žudo žmones.

Rusų literatūros klasikas Nikolajus Leskovas (1834-1895) dažnai vadinamas „pačiu rusiškiausiu“ autoriumi, gebėjusiu taikliai perteikti sudėtingą rusų tautos sielą. Rašytojo kūriniai išsiskiria unikaliu literatūriniu stiliumi, iškart keliomis perspektyvomis pasakojamomis istorijomis, satyrine potekste, ryškiais herojais ir vaizdinga kalba. Garsus rusų kompozitorius Rodionas Ščedrinas yra taikliai pastebėjęs, kad norint suprasti, kodėl rusų tauta „niekaip nenori pakilti ir pati sau kliudo, reikia skaityti ne Fiodorą Dostojevskį, ne Antoną Čechovą, ne Ivaną Turgenevą, o Nikolajų Leskovą“.

Garsiąją pražūtingos meilės istoriją į Šiaulių dramos teatro sceną perkėlė režisierius Raimundas Banionis. Pirmą kartą Šiaulių dramos teatre spektaklį statantis režisierius neabejoja, kad beveik prieš 150 metų parašytas kūrinys neprarado aktualumo ir cituoja kadaise J. Miltinio duotą patarimą: „Ieškok ne naujo, ieškok – amžino“. Pasak režisieriaus, „Ledi Makbet iš Mcensko apskrities“ ir yra „amžinas“ kūrinys. Spektaklis pasakoja apie begalinę meilę ir aistrą, stipresnę už mus pačius ir mūsų racionalų mąstymą. Režisieriaus įsitikinimu, tai amžinos temos, kurioms kaskart suteikiame naujas menines formas. Netradiciškai įvardintas spektaklio žanras – choro pasakojimas su vienuolika uždainių, atspindi šio pastatymo režisūrinį sumanymą. Spektaklyje skambanti muzika ir aktorių choro atliekamos dainos (A. Balsys, F. Latėnas) – tarsi brechtiški zongai, kuriantys „atsiribojimo efektą“, neleidžiantį susitapatinti su šiurpiais siužeto vingiais scenoje. Minimalistinę, bet iškalbingą spektaklio erdvę (S. Bocullo) užpildo choras, čia atliekantis ypač reikšmingą vaidmenį. Ryškus pagrindinės veikėjos Katerinos paveikslas, pabrėžiamas įspūdingais ir spalvingais kostiumais (D. Petrulytė).

Spektaklis, apie kurio pastatymą režisierius R. Banionis galvojo daugelį metų, gimė Šiaulių dramos teatre pirmiausia dėl čia dirbančios aktorės Ingos Norkutės. Talentinga ir populiari Šiaulių dramos teatro aktorė įkūnyja pagrindinę heroję – prieštaringąją Kateriną Izmailovą. Spektaklyje taip pat vaidina būrys žinomų Šiaulių dramos teatro aktorių: Juozas Bindokas, Sigitas Jakubauskas, Rolandas Dovydaitis, Donata Kielaitė, Nomeda Bėčiūtė, Nijolė Mirončikaitė, Agnė Kiškytė, Monika Šaltytė, Aurimas Pintulis, Aurimas Žvinys, Dalius Jančiauskas ir kt.

„N. Leskovui pavyko pagauti žmogaus viduje slypinčią esmę, užčiuopti tai, kas nematoma, kas slepiama giliai pasąmonėje. Šis kūrinys neišvengiamai leidžiasi į pačius kraštutiniausius žmogiškos egzistencijos paribius. Žmogus yra paslaptis ir šis spektaklis, galbūt, bus mažas žingsnelis link jo pažinimo”, – teigia režisierius R. Banionis.

Spektaklio trukmė – 2 val. 30 min.

Naujametinis koncertas
2016-12-31 20:00 (Europe/Moscow) | Šiaulių dramos teatras
Dalyvauja: Edmundas Seilius (tenoras) ir BALTIJOS GITARŲ KVARTETAS
Bilietai: 25 €, 20 €, 15 €

Naujametinis kamerinio ansamblio „Ars Vivo" koncertas
2016-12-31 17:00 (Europe/Moscow) | Chaimo Frenkelio viloje
2016 m. gruodžio 31 d. 17 val. Chaimo Frenkelio viloje (Vilniaus g. 74, Šiauliai) vyks Naujametinis kamerinio ansamblio „Ars Vivo” koncertas. Programoje gražiausios dainos, romansai, arijos. Įėjimas – 1 Eur.

Koncertas "TU ATEIK Į PASIMATYMĄ"
2016-12-28 18:00 (Europe/Moscow) | Koncertų salė „Saulė”
Solistai: EVELINA SAŠENKO (mecosopranas)
LIUDAS MIKALAUSKAS (bosas)
Vilniaus miesto savivaldybės ŠV. KRISTOFORO KAMERINIS ORKESTRAS
Dirigentas DONATAS KATKUS
Aranžuočių autorius TOMAS PETRIKIS

„Tu ateik į pasimatymą“, – šia legendine Benjamino Gorbulskio dainos eilute į nepaprastai šiltą, jaukų pasirodymą kviečia auksiniai balsai – Evelina Sašenko ir Liudas Mikalauskas, drauge su Šv. Kristoforo kameriniu orkestru.
Puikiai žinomas, mylimas dainas solistai papildys nuotaikingais pasakojimais iš kompozitoriaus gyvenimo. Anekdotai ir sparnuotos frazės, dėl kurių B. Gorbulskis buvo ne mažiau žinomas nei dėl savo kūrybos, privers nusišypsoti ir bent vienam vakarui nusikelti į retro laikus.
Galbūt šis koncertas kažkam dvelks nostalgija, o kam nors taps tikru atradimu. Viena tikrai aišku – abejingų jis nepaliks!

Programoje B. Gorbulskio dainos
